ΔΕΛΤΙΟ ΤΥΠΟΥ

Με στόχο την ενημέρωση και ευαισθητοποίηση των πολιτών για τον Καρκίνο του Ήπατος, το Ίδρυμα «Λήδας, Νανάς και Σπύρου Δούκα» σε συνεργασία με την Ιατρική Εταιρεία Δυτικής Ελλάδας & Πελοποννήσου (ΙΕΔΕΠ) και σε συνδιοργάνωση με την Περιφέρεια Δυτικής Ελλάδας διοργανώνει μια νέα ψηφιακή ημερίδα με τίτλο «Καρκίνος Ήπατος, Σημαντικές Εξελίξεις στον Ηπατοκυτταρικό Καρκίνο».

Σε παγκόσμια κλίμακα ο καρκίνος του ήπατος αποτελεί την 5η πιο συχνή μορφή καρκίνου καθώς και την 3η αιτία θανάτου από καρκινική νόσο. Σκοπός της ημερίδας είναι η πληροφόρηση του κοινού για τους τρόπους πρόληψης, την έγκαιρη διάγνωση, τον καλύτερο τρόπο ζωής και την αντιμετώπιση της συγκεκριμένης καρκινικής νόσου.

Στη θεματολογία της ημερίδας θα συζητηθούν από έγκριτους επιστήμονες, καίρια ζητήματα που αφορούν τη νόσο, μεταξύ των οποίων:

* Μεταβαλλόμενη επιδημιολογία

Αίτια και τρόπος επιτήρησης ομάδων υψηλού κινδύνου

* Από την εστιακή βλάβη, στη διάγνωση και στην επιλογή της θεραπείας
* Χειρουργική επέμβαση – Μεταμόσχευση ήπατος
* Ο καθοριστικός ρόλος της επεμβατικής ακτινολογίας
* Σημαντικές εξελίξεις στην Ογκολογία
* Δυνατότητες και περιορισμοί στον χειρισμό του ΗΚΚ στη ΝΔ Ελλάδα.

Εισηγητές θα είναι οι:

* Κ. Ζησιμόπουλος Ειδικός Παθολόγος, Διδάκτωρ Ιατρικής Σχολής Πανεπιστημίου Πατρών, Ακαδημαϊκός Υπότροφος Γαστρεντερολογικού Τμήματος Πανεπιστημίου Πατρών
* Α.Τσιντώνη Ειδικός Παθολόγος, Διευθύντρια ΕΣΥ, Πανεπιστημιακό Γενικό Νοσοκομείο Πατρών «Παναγία η Βοήθεια»
* Ι. Μαρούλης Καθηγητής Χειρουργικής, Ιατρικό Τμήμα Επιστημών Υγείας, Πανεπιστήμιο Πατρών
* K. Μπουχάγερ Επιμελητής Χειρουργικής Κλινικής, Πανεπιστήμιο Πατρών
* Κ. Κατσάνος Αναπληρωτής καθηγητής Ακτινολογίας-Επεμβατικής Ακτινολογίας, Ιατρικό Τμήμα, Επιστημών Υγείας, Πανεπιστήμιο Πατρών
* Ν. Καποδίστριας Παθολόγος Ογκολόγος, PhD, Επιμελητής Β, Ογκολογικό Τμήμα, Π.Γ.Ν.Πατρών
* Κ.Θωμόπουλος Καθηγητής Παθολογίας-Γαστρεντερολογίας, Ιατρικό Τμήμα Επιστημών Υγείας, Πανεπιστήμιο Πατρών

Συντονιστές θα είναι οι:

* Χ. Τριάντος Αναπληρωτής καθηγητής Παθολογίας-Γαστρεντερολογίας, Ιατρικό Τμήμα Επιστημών Υγείας, Πανεπιστήμιο Πατρών
* Ι. Ελευσινιώτης Καθηγητής Παθολογίας και Ηπατολογίας Εθνικού και Καποδιστριακού Πανεπιστημίου Αθηνών, Πρόεδρος ΔΣ Ελληνικής Εταιρείας Μελέτης του Ήπατος

Στην αρχή της ημερίδας μια σύντομη εισαγωγή θα γίνει από τον Αντιπρόεδρο της Ι.Ε.Δ.Ε.Π Σ. Ασημακόπουλο, Αν. Καθηγητή Παθολογίας – Λοιμώξεων στο Ιατρικό Τμ. Πανεπιστημίου Πατρών Υπευθ. Μον. Ειδ. Λοιμώξεων Π.Γ.Ν.Π., ενώ χαιρετισμούς θα απευθύνουν επίσης η πρόεδρος του Ιατρικού Συλλόγου Πατρών και Αντιπρόεδρος Πανελλήνιου Ιατρικού Συλλόγου Α. Μαστοράκου, καθώς και οι πρόεδροι του Συλλόγου Ασθενών Ήπατος Ελλάδος «Προμηθέας» Γ. Καλαμίτσης και του Σωματείου Ηπατομεταμοσχευθέντων Ελλάδος ΗΠΑΡΧω Χ. Θεοδωρίδου

Η ημερίδα θα πραγματοποιηθεί ψηφιακά στις 20 Ιουλίου 2022 και ώρα 18:00. Θα υπάρξει ζωντανή μετάδοση μέσω της ιστοσελίδας του «Λήδας, Νανάς και Σπύρου Δούκα» ([www.fodp.gr](http://www.fodp.gr)) της Ι.Ε.Δ.Ε.Π. (www.iedep.gr), της synedra.gr και των Social Media.